ANC raadslid van Noord-Kaap provinsie ontvoer en verkrag na bewering ‘n 14-jarige verstandelike gestremde meisie herhaaldelik | SAUK.co.za - Nuus.info
’n ANC-raadslid van Kimberley verskyn eersdaags in die hof nadat hy na bewering oor die naweek ’n verstandelik gestremde meisie ontvoer en haar herhaaldelik verkrag het.
Die 47-jarige raadslid van die Roodepan-woonbuurt in die Noord-Kaapse stad was sedert Maandag aan die vlug, maar hy is Dinsdagoggend in die woonbuurt aangekeer.
Kapt. Bashoabile Kale, polisiewoordvoerder, sê hulle ondersoek ’n klag van ontvoering, verkragting en poging tot verkragting nadat die raadslid glo ’n 14-jarige verstandelik gestremde meisie en ’n 17-jarige meisie Vrydag omstreeks 16:00 na sy huis in Lerato Park gelok het.
Dit is tans net bewerings. Ons hoop egter dat die waarheid sal uitkom.
Hier het die raadslid die verstandelik gestremde meisie na bewering herhaaldelik verkrag terwyl die 17-jarige meisie in ’n ander vertrek in die huis aangehou is. Die 17-jarige meisie is nie verkrag nie.
Volgens Kale het die raadslid die twee tienermeisies van Vrydag af teen hul sin in die huis aangehou, hulle soms kos gegee en hulle eers Sondag omstreeks 17:00 vrygelaat.
Die raadslid verskyn binnekort in die hof.
Naledi Gaosekwe, provinsiale woordvoerder van die ANC in die Noord-Kaap, sê hulle het min inligting oor die beweerde voorval, maar hulle beoog om later met die beskuldigde te vergader. “Dit is tans net bewerings. Ons hoop egter dat die waarheid sal uitkom.”
Sy het die polisie geloof vir die vinnige inhegtenisneming van die raadslid.
« Vakbonde verwerp Ramaphosa se Eskom-divisieplan aangesien dit niks anders is as privatisering via die agterdeur nie en sal lei tot massa-werkloosheid oor groot gebiede
Veldtog teen Discovery Bank begin -Siek en sat want ek is mos te wit, swart kliënte kry egter 10% aandele in bank net omdat hulle swart is »